એક માણસ નવો-નવો નોકરીમાં જોડાયો. જોડાયા બાદ તેને આવ-જાવ માટે કંપની તરફથી સાઇકલ આપવામાં આવી. સાઇકલ મળતા જ તેણે જોયું કે સાઇકલમાં કેરીઅર હતું જ નહિ. તેણે વિચાર્યું કે કેરીઅર વગર ઓફિસે સમાન કઈ રીતે લઇ જઈશ? તેથી તેણે સાઇકલ કંપનીને કેરીઅર નાખવા પાછી આપી. થોડા દિવસ પછી સાઇકલ પાછી આવી, ત્યારે એ કેરીઅર જોઇને ખૂશ થઇ ગયો. પણ જેવું સ્ટેન્ડ કરવા નીચે જોયું તો સ્ટેન્ડ ગાયબ! આ જોઈ તેને આંચકા સાથે નવી પણ લાગી અને એટલે એ ચોખવટ કરવા માટે ફરી કંપનીના સંકળાતા વિભાગમાં ગયો. ત્યાં એક ટેબલ પર એક માણસ બેઠો હતો એટલે તેને જઈને “કેરીઅર અને સ્ટેન્ડ”ના વિષે પૂછ્યું, એટલે તે માણસે જે જવાબ આપ્યો એ ખરેખર વિચારમાં મૂકી દે તેવો હતો, જવાબ કંઇક આવો હતો: “જો તમે ‘કેરીઅર’ રાખવા માંગતા હશો તો ‘સ્ટેન્ડ’ નહિ રાખી શકો અને જો ‘સ્ટેન્ડ’ લેવા જશો તો ‘કેરીઅર’ ગુમાવવું પડશે!”